b'\n_START_ARTICLE_\nRaidonj\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 27 hehtaaria ja se on 1,1 kilometri\xc3\xa4 pitk\xc3\xa4 ja 450 metri\xc3\xa4 leve\xc3\xa4. Se on syntynyt veden j\xc3\xa4\xc3\xa4ty\xc3\xa4 lounaisrantaa seuraavan harjujakson taakse. It\xc3\xa4rannalla sijaitsee ymp\xc3\xa4rist\xc3\xb6\xc3\xa4\xc3\xa4n korkeampi Santam\xc3\xa4ki. J\xc3\xa4rven kaakkoisp\xc3\xa4\xc3\xa4 on kapeneva ja ter\xc3\xa4v\xc3\xa4 lahti, jonka p\xc3\xa4\xc3\xa4st\xc3\xa4 l\xc3\xa4htee sen laskujoki. Sen rantaviivan pituus on 2,9 kilometri\xc3\xa4 ja sen rannat ovat mets\xc3\xa4maata kahta kohtaa lukuun ottamatta. J\xc3\xa4rven l\xc3\xa4hiymp\xc3\xa4rist\xc3\xb6ss\xc3\xa4 on toiminut kaksi maatilaa, mutta nyky\xc3\xa4\xc3\xa4n maatilat sijaitseva m\xc3\xa4kien takana. Rannoille on rakennettu l\xc3\xa4hes 30 vapaa-ajan asuntoa ja muutama kiinteist\xc3\xb6. Niille johtaa tiet Nummenkyl\xc3\xa4n suunnalta valtatielt\xc3\xa4 10 tulevalta tielt\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Hyvikk\xc3\xa4l\xc3\xa4njoen valuma-alueeseen, johon Ruokojoen valuma-alue kuuluu. J\xc3\xa4rven vedenpinnan korkeus on 117,4 metri\xc3\xa4 mpy. Viereiselt\xc3\xa4 Leskij\xc3\xa4rvelt\xc3\xa4 laskee Raidonj\xc3\xa4rveen oja Santam\xc3\xa4en juureen. Luoteesta tulee Pahasuon suunnalta luontainen puro Raidonp\xc3\xa4\xc3\xa4h\xc3\xa4n. Sen valuma-alueella sijaitsevat esimerkiksi Haaralammi, Tuiskulammi, Valkealampi ja Mustalampi. Raidonj\xc3\xa4rven laskujoki on Kortejoki, joka muuttuu alempana Ootanjoen nimiseksi ennen Lairoon laskemistaa.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoitettiin \xe2\x80\x9dRuidlo j\xc3\xa4rvi\xe2\x80\x9d. J\xc3\xa4rvi oli asumaton, mutta L\xc3\xa4skij\xc3\xa4rven rannalla olevasta torpasta viljeltiin j\xc3\xa4rvien v\xc3\xa4list\xc3\xa4 peltoja. Yksi peltotilkku ulottui Raidonj\xc3\xa4rven rantaan asti.'